Cali:  Denn wärded Sie unverzüglich i Usschaffigshaft gno und i ihri Heimat abgschobe - i d'Chäppalimatt hindere!    Stäffe:  Okay, okay. So nimm die CD. (Zum Volk: Ich ha jo no mindestens 20 anderi, hähähä…)    Cali:  Interessant, interessant, die Daten, wirklich  interessant. Die meiste Delinquente heisse offenbar Sepp.    Stäffe:  De Fläsche-Sepp    Cali:  De Läserbrief-Sepp    Stäffe:  Und vo de Bruefsschuel de Tschau Sepp!    Cali:  De Titel vom Oberdepp WIDMERE mir aber ime andere Sepp - dä hocket im Erziehigs-Dep!    Stäffe:  Aber was hett denn üse Fläsche-Sepp verbroche?    Cali:  Dä hett unterem Vorwand vomene Fläsche-Museum  i de Chäppalimatt hinde en gheimi Bierbrauerei igrichtet und brauet schwarz am Fiskus verbii.    Stäffe:  Jo, s'isch noch cheibe guet, das Hurschler-Bräu.    Cali:  Und weles Delikt hett denn de Minarett-Sepp begange?    Stäffe:  Dummi Frog: Sini Läserbrief im Böttu sind es Verbräche gägenüber em gsunde Sprochempfinde vo de Bürgerinne und Bürger.    Cali:  Sie Literatur-Banause. Das isch hohe Kunst: Dadaismus vom Feinste!    Stäffe:  Dadaismus? Ich säge dem Gagaismus!    Beide:  Üse Sepp  liit im Bett, liit im Bett  Und träumt vom Minarett  I sim Bett, i sim Bett  Und är wett, üse Sepp  Dass es hett, dass es hett  Im ganze Land keis Minarett  Und är redt und är redt  Dass mer sett, dass mer sett  Ane Sekte glaube sett,  Wo üs errett, üs erret  Vor dem cheibe Minarett  Doch im Gheime wett de Sepp  Und mer mache druf en Wett  Dass er hett, dass er hett  Ganz es riesigs Minarett